Document ID: 31981D0009

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 15ης Δεκεμβρίου 1980
περί τροποποιήσεως της αποφάσεως της Επιτροπής 78/463/ΕΟΚ « περί καθορισμού κοινοτικής τυπολογίας των γεωργικών εκμεταλλεύσεων»
(81/9/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τη συνθήκη περί προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας (1), που υπεγράφη την 28η Μαΐου 1979, και ιδίως το άρθρο 146 παράγραφος 2 της προσαρτημένης σ' αυτή πράξεως,
Εκτιμώντας:
ότι, δυνάμει του άρθρου 22 της προαναφερθείσας πράξεως, η απόφαση 78/463/ΕΟΚ της Επιτροπής (2) πρέπει να τροποποιηθεί σύμφωνα προς τις κατευθύνσεις που καθορίζονται στο παράρτημα ΙΙ και τους όρους που προβλέπονται στο άρθρο 146 της εν λόγω πράξεως· ότι πρέπει, συνεπώς, να συμπληρωθεί καταλλήλως το παράρτημα Ι,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι τμήμα «Α. Μικτά σταθερά κέρδη » της αποφάσεως 78/463/ΕΟΚ τροποποιείται κατά τον ακόλουθο τρόπο:
1. Το τελευταίο εδάφιο συμπληρώνεται με την ακόλουθη φράση:
« · τα ΜΣΚ καθορίζονται σε επίπεδο των 15 ομάδων νομών της Ελλάδας.»
2. Η υποσημείωση ( 1) συμπληρώνεται με τον ακόλουθο συντελεστή μετατροπής:
« , 35,3081 δραχμές.»
3. Τα ΜΣΚ των Κρατών μελών συμπληρώνονται με εκείνα της Ελλάδας που αναφέρονται στο παράρτημα.
Άρθρο 2
Η παρούσα απόφαση αρχίζει να ισχύει την 1η Ιανουαρίου 1981.
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 15 Δεκεμβρίου 1980.

Labels: 18
15
6